มีเม็ดเลือดแดงในปัสสาวะ ค่าสูง 3+ ไม่มีการอักเสบ เป็นโรคอะไรได้บ้าง อายุ 17 ปีค่ะ
สวัสดีค่ะ การพบเม็ดเลือดแดงในปัสสาวะ อาจมีสาเหตุได้จาก ภาวะไตอักเสบ การติดเชื้อในทางเดินปัสสาวะ โรคต่อมลูกหมากโตในเพศชาย โรคนิ่ว โรคเนื้องอกในระบบปัสสาวะ เป็นต้นโดยแพทย์อาจต้องตรวจค่าไต ร่วมกับดูลักษณะเม็ดเลือดแดงที่ออกมาผ่านทางกล้องจุลทรรศน์ และทำอัลตราซาวน์ไตร่วมด้วย จึงจะให้การวินิจฉัยที่แน่นอนได้แนะนำกลับไปพบแพทย์ตามนัด ระหว่างนี้ดื่มน้ำมากๆ ไม่กลั้นปัสสาวะ ถ้ามีปัสสาวะออกมาเป็นเลือด ร่วมกับปวดหน่วงท้องน้อยมาก หรือปัสสาวะเป็นฟอง ให้รีบกลับไปพบแพทย์